TEST: Creative Zen Stone med høyttaler - Tek.no
Slik ser den oppdaterte Zen Stone med høyttaler ut. (Bilde: Simen Willgohs / Amobil)
Creative Zen Stone med høyttaler
Kapasitet: 1 GB og 2 GB flashminne
Dimensjoner: 3,56 x 5,4 x 16 cm
Farge: Sort, rød, rosa, blå, gul, og hvit
Batteri: 20 timer spilletid, oppladdbart
Lydformater: Audible, mp3, wma
Overføringsmetode: Standard mini-USB datakabel
Pris: Ca 230 kroner (1GB) 280 kroner (2GB)
Hva får du dersom du kloner en Zen Stone med et minianlegg? Svaret er enkelt: Zen Stone med høyttalere.
Createive Zen Stone Plus: Dimensjoner: 3,6 x 5,5 x 17,5 mm
Oppgitt batteritid: 20 timer
Pris: ca 370 kr (2GB) ca 540 kr(4 GB)
Som en av få virkelige utfordrere til Apple sine Ipod Shuffle-spillere er det spennende å se at Creative går egne veier for å tekkes kundene. Stone og Stone Plus ble begge lansert som alternativ til Shuffle og hadde lite å by på utover å være en utfordrer til Apples spiller, utenom skjerm for Plus sin del.
Når høyttalerne nå er på plass kan du faktisk regne Stone-spillerne som minismå anlegg, perfekt for strandliv eller andre situasjoner der det passer seg å dele musikken med andre.
Den største synlige forskjellen på Stone og Stone Plus er at spillerne er blitt tjukkere. Mens spesielt Stone var svært tynn med sine 1,2 cm i tykkelse er utgavene med høyttaler langt feitere. Stone er blitt 1,6 cm tykk mens Stone Plus ligger et beltehakk over med 1,75 cm. Foto: Simen Willgohs - klikk for større bilder)
Størrelsesforskjell skyldes at Stone Plus har høyttaler, noe den ordinære utgaven av Stone ikke har.
Enkelt å bruke høyttaler En annen veldig tydelig forskjell er at spillerne har fått tre riller på baksiden, der lyden kommer ut. Dersom du er redd for fukt og uønskede partikler kan dette være et aber ettersom disse rillene er noe ubeskyttet og beskyttelsen du kan kjøpe til ikke dekker høyttaleren. Snarveisknappene har også fått en liten ommøblering på Stone Plus, som følge av at høyttaler nå er på plass. I tillegg til spill/pause-tast er det nå egen snarveisknapp som veksler lyden mellom hodesett og høyttaler. Veldig greit dersom du ønsker å spille bare en liten del av en sang, eller skal bytte kjapt mellom hodesett og høyttaler. Stone uten skjerm har ingen endringer fra tidligere. Her skifter du mellom hodesett og høyttaler ved å dra ut ledningen til hodesettet. Enkelt og greit.
Kjip lyd.... Eller?
Lyden fra høyttalerne er vanskelig å bedømme. Utifra det utgangspunktet en har med en så liten høyttaler er den rimelig bra. Men sett for seg selv vil et eget sett med høyttalere gi langt bedre lyd. Lyden er både nasal og bassløs. Utover det overnevnte er det lite nytt med de nye versjonene sammenlignet med de gamle. Lydkvaliteten er den samme, spillerne er svært hendige og brukervennlige og er et godt budsjettalternativ til Ipod. Dersom du vil vite mer inngående hvordan Zen Stone og Zen Stone Plus fungerer, anbefaler vi å lese testen av dem.
Les test av Zen Stone >>
Les test av Zen Stone Plus (med innebygget skjerm) >>
Slik ser de "nye" tastene ut på Zen Stone med høyttaler. Zen Stone Plus med skjerm nederst. (Foto: Simen Willgohs - klikk for større bilde)
Hva er egenpoenget med egne høyttalere på Zen Stone-spillerne? Det er det konkluderende spørsmålet vi sitter igjen med etter å ha testet Zen Stone og Zen Stone Plus med innebygget høyttaler. Briefe-faktoren er kanskje høy, og høyttaleren kommer godt med om du enten skal glede eller plage omgivelsene dine med musikken din. Men hva kan man egentlig forvente av noen så små høyttalere? Lyden er ikke spesielt bra og bruksområdene begrenset. Det skal være rimelig stille for å faktisk kunne benytte seg av funksjonen, og dersom du befinner deg i en park eller på en strand er høyttaleren rett og slett for svak til at du hører noe. Så kommer jo også konsekvensen av at man må gjøre plass til en høyttaler. Prisen og størrelsen går opp og lommevennligheten ned. Og når lyden er bedre på eksterne høyttalere, så vil det nok lønne seg totalt sett å investere i disse.
Vi syns fortsatt Zen Stone og Zen Stone Plus er gode kjøp - også med høyttaler. Men dersom du ikke er avhengig av å ha høyttaleren innebygget eller ikke nødvendigvis trenger en høyttaler anbefaler vi at du går for den originale varianten. Den er både billigere og mindre. Del